|  |
| --- |
| Tantárgy: Ének-zeneTémakör: ZenetörténetTananyag: Gregorián hagyományok a protestáns egyházi zenében. A dó pentachord. Az óra típusa: Új anyagot feldolgozó óraElőzetes ismeretek: - Az óra céljai:  Oktatási célok: A gregorián ének néhány jellemző vonásának megismertetése.A responzóriumok éneklési módjainak ismerete és használata. A gregorián, a graduál és a liturgikus-szakrális hagyomány mint szellemi és történelmi kincs. A dó pentachord hangjainak elmélyítése. Képzési célok: A tanuló kapjon komplex képet az egyszólamú gregorián zene történelmi jelentőségéről, és az ahhoz tartozó ismereteit bővítse.  Nevelési célok: A zenei értékekre való figyelemfelhívás és érzékenyítés. A szépérzék és az igényesség fejlesztése. A régi korok kincseinek és időtlenségének értékelése.  |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
|  |  |  | **A tanóra előkészítése** |  | - számítógép- kivetítő/digitális tábla- kottatartó- szolmizációs táblák (d-sz)- Protestáns Graduál, REZEM, 1996. | Az óra egészét végigkíséri a PPT/diavetítés, aminek fontos szerepe lesz az ismétlésnél.  |
|  | **Motiváció** |  | **1.)****Tanítói közlés és motiváció**Az óra során érdemes odafigyelni, mert a jó válaszokkal, a sok jelentkezéssel, szorgalommal pontokat lehet gyűjteni. 5 pont egy órai munka 5-öst jelent.  | Frontális om.  |  | A pontozást érdemes vezetni a táblán. Az óratervezetben **P**-vel jelöltem egy-két helyet, amik pontot érhetnek, de ez tetszőleges és kiegészíthető a leírt tervezet alapján nem mérhető pontokkal is (pl. különleges helyzetek; pozitív társas megnyilvánulások; stb.) |
| 3 perc | **Ráhangolás**Cél: A dallamhallás és a szolmizációs képességek fejlesztése. A dó pentachord hangjainak elmélyítése.  | Az osztály a látottak-hallottak alapján **visszhang-énekel** és közben folyamatosan **ellenőrzi** magát.  | **1.)****Tanítói közlés és bemutatás***Pentachord dallamfordulatok visszaéneklése szolmizálva.* Különböző szolmizációs dallamfordulatokat fogok Nektek énekelni és kézjellel is mutatni, amiket a bemutatás után rögtön énekeljetek vissza. A cél, hogy a tiszta éneklést gyakoroljuk - én nem hallok mindenkit, úgyhogy hallgasd önmagadat - ha úgy érzed, hogy nem sikerült tisztán énekelni, emeld fel magasba a kezedet, és a következő alkalommal próbálj meg jobban odafigyelni. Ki az, aki egyszer sem tette fel a kezét? **P**Melyek azok a szolmizációs hangok, amelyeket érintettünk az előbb? (d,r,m,f,sz) |  |  |  |
| 7 perc | **Zenei ismeretek tudatosítása**Cél: Zenei jelzésrendszerben való tájékozódás. A szolmizációs hangok (dó pentachord) távolságának és ezzel a megtanulandó dallam hangjainak (d-r-m) elmélyítése és előkészítése. A pentachord és a trichord összehasonlítása és azok fogalmának megtanítása.  | A tanulók (5-en) **önként jelentkeznek** a tanító által adott feladatra, majd végrehajtják az utasításokat. Az osztály többi része **énekli** a tanító által mutatott szolmizációs hangokat.Az osztály most már a pentachord hangjaiból álló, tanító által mutatott dallamfordulatokat **énekli**. Dó-pentachord népdal választása és éneklése. | **2.)**Kérek 5 önként jelentkezőt!Első feladatotok, hogy álljatok magassági sorrendbe! A közületek legalacsonyabb a dó, legmagasabb a szó hang megtestesítője lesz. (A kezükbe adhatunk hangjelölő kártyákat is.) \*A többiek feladata, hogy azt a hangot hangoztassák, amelyikre, ill. akire mutatok. Kicsit nehezítünk:Most több hangot fogunk egymás mellé tenni! Akkor ismételjetek, amikor intek! **Tanári magyarázat:** A mai óránk első feladata- amit teljesítettünk is- az volt, hogy ennek az 5 hangból álló hangsornak a hangjait átismételjük és különböző módon hangoztassuk. Ahogy megfigyelhettétek, a hangsor első hangja a DÓ volt, amire felépítettük az utána következő 4 hangot. Ennek a sornak az utolsó hangja a SZÓ. Ezt a dó-ra épített 5 hangból álló hangsort nevezzük Dó-pentachordnak, **D** amiből a penta görögül azt jelenti, hogy öt. Mielőtt továbbmennénk, keressünk olyan általatok is ismert népdalt vagy éneket, ami ebből az öt hangból áll! Énekeljük el, majd utána szolmizáljuk is! (pl. Láttál-e már valaha… kezdetű népdal) |  | - szolmizációs táblák (hangjelölő kártyák) | \* Egy idő után vegyük ki a hangjelölő táblákat a gyerekek kezéből, hogy az osztály jobban koncentráljon inkább a hangok közötti távolságra. Így „rákényszerülnek”, hogy megfogalmazzák magukban: hogyha az első ember a dó, akkor a harmadik a mi, stb. Ezzel is elmélyítjük. vizualizáljuk és tudatosítjuk a hangok közötti távolságok ismeretét.)  |
| 3 perc | **Új ének tanításának előkészítése**Cél: Az óra anyagaként szolgáló gregorián ének megtanulásának hangi előkészítése.  | A tanulók az előbbiek alapján **hangoztatják** a dallamsorokat, majd **összefűzik** azokat. Tanulói **válaszadás, az összefüggések felismerése és megfogalmazása.**  | **3.)**Az *„Áldjuk mindnyájan az Úr Istent...”* *(Prot. Graduál, 5.old.)*kezdetű responzórium dallamának szolmizálása és visszaéneklése. (Első sor szolmizálása, második sor szolmizálása, két sor összefűzése.)**Tanári kérdés:** A dallam megtanulása során melyik két hangot hagytuk ki? (a fá-t és a szó-t) Hány hangból áll tehát ez a dallam? **Tanári kérdés/ utasítás:**Mondjuk el még egyszer a dó pentachord szabályát! Most ez alapján próbáld megfogalmazni a megtanult dallam szabályát is! \* | **Frontális om.**  | - Protestáns Graduál | \*(dó )- trichord |
| 1 perc5 perc3 perc | **Új dal tanítása****(soronkénti daltanítás)**Cél: Gregorián dallam megtanulása. A gregorián művészeti, zenei és tárgyi jellemzőinek megismertetése.A responzórium éneklési módjának ismerete és használata. **A megtanult ének gyakorlatba való átültetése** és ezzel való elmélyítése a korábban megfogalmazott céloknak.  | A tanulók válaszolnak a tanár által feltett kérdésekre. **P**A tanulók **visszahangéneklik** és **megtanulják** a responzóriumot. A tanulók az előbbi magyarázat megértéséről **visszacsatolnak** a kottakép értelmezésével és annak **hangoztatásával**. A gyerekek **önként jelentkezhetnek** előénekesnek. **P**Az osztály többi része a helyén marad, és a megfelelő módon énekel. Az osztály utasítás szerint **feláll** és ezzel a jelképes tettel **részesévé válik** a „liturgiának.”Tanulói **válaszadás.** | **4.)**A tanár **kivetíti** az ének szövegét és dallamát. **D** **Tanári kérdés és problémafelvetés**Milyen érdekességet vesztek észre ezen a kottán? Ha nincs ritmusjelölés, akkor mit gondoltok, mi alapján kell énekelni ezt az éneket? (Szövegszerűség!)Eléneklem nektek ez alapján, most már szöveggel, énekeljétek utánam! **Tanári magyarázat**Ennek az énektípusnak az a neve, hogy responzórium, ami felelő, felelgető éneket jelent, mindjárt kiderül, hogy miért! A kottasorok fölött két betűt, egy E-t és egy K-t láttok- az E az előénekest, a K pedig a kórust jelenti. **D** **Tanári koordinálás és ellenőrzés**Most mondjuk el közösen , hogy az éneklése során hogyan jön sorba a két szereplő! (E, K, E, K, E, K)Próbáljuk meg a leírás alapján, így elénekelni! **\***Ki az, aki szívesen csatlakozna hozzám előénekesnek? Gyertek ki ide mellém az ún. éneklőszékhez! **D** (magyarázat: mi is az az éneklőszék? „Az orgonák építése előtt a református és unitárius templomokban [a nagy énekeskönyv tartására](http://konyvtar.proteo.hu/sites/konyvtar.proteo.hu/files/documents/2008/1443212014.pdf) a templom piacán, többnyire a szószék előtt egy könyvtartó állvány állott [...] Ott volt a kántor helye, aki az énekeskönyvből az éneket elkezdte és a gyülekezeti éneklést vezette…”)Az előénekes feladata a kórus éneklésének a segítése, úgyhogy egy nagyon felelősségteljes és megtisztelő feladat. **Tanári magyarázat és irányítás**Mielőtt utoljára elénekelnénk, arra kérlek Titeket, hogy álljatok fel és engedjétek meg, hogy felolvassak egy bibliai szakaszt Ézsaiás könyvéből (Ézs. 55,6-8). Ahogy befejeztem, az előénekesek mostmár önállóan kezdhetik az éneklést. **D****Tanári kérdés és motiválás** Hogy éreztétek magatokat az elmúlt percekben? Mire hasonlított az, amit csináltunk? *(istentiszteletre)*Manapság is így zajlik egy istentisztelet?  |  | - számítógép- kivetítő/digitális tábla- kottatartóKépen mutassuk meg pl. a marosvásárhelyi éneklőszéket!- Biblia | **\***Helyezzünk ki az osztály elé középre egy „éneklőszék-et”, pl. egy kottatartót és helyezzük rá a Graduált, amiből énekeljük az éneket. |
| 18 perc | **Új anyag megtanítása.**Cél: A gregorián hátterének elméleti elsajátítása. A zenei írásbeliség kezdetébe való bevezetés. A hagyományok és a gregorián kincsek tisztelete, és gyakorlatban való továbbéltetése, valamint az örökérvényűség felismertetése.  | Tanulói **válaszadás.**Tanulói **válaszadás.**Tanulói **válaszadás.** | **5.)****Tanári magyarázat**Elárulok nektek valamit - aminek az előbb részesei voltunk, az egy 16-17. századi protestáns liturgiának, istentiszteletnek egyik részlete volt. Ennek a liturgiának az egyik alapeleme a liturgikus énekeskönyv, amit ebben az időszakban állítottak össze. **D** Ezeknek az énekgyűjteményeknek a neve: graduál, **D** amik a korábbi latin nyelvű szövegek magyarra fordított változatait tartalmazták. A kántoron kívül a képzett és szép hangú gyerekek voltak az éneklés segítői. Mit gondoltok, honnan származik a graduál elnevezés? Miből ered?**Tanári kérdés**Az előbb említettem- milyen nyelven szóltak az énekek a katolikus egyházban? Mutatok egy [példát!](https://www.youtube.com/watch?v=8MiHA8rNNFE) (Veni Red. Gent. hanganyag) **D**A graduálok – vagyis a protestáns magyar nyelvű énekek – forrásai a gregorián dallamok voltak. **Ez a mai óránk témája**. Mutatok Nektek egy érdekességet:**D****Tanári kérdés**Mit gondoltok, mit látunk a képen? Akinek van tippje, tegye fel a kezét, és súgja a fülembe! **P**Ez egy kotta, méghozzá az előbb hallgatott 4. századi ambrozián himnusz [12. században](http://www.mater-dolorosa-lankwitz.de/wiki/doku.php/musik%3Aueber_kontrafakturen_gregorianischen_repertoires#veni_redemptor_gentium) lejegyzett kottája. **D****Tanári kérdés**Mit látunk most a képen?Ez szintén ennek az éneknek a kottája, csak már jóval későbbi. Az óra eddigi részében mikor láttunk hasonló kottaképet? (Áldjuk...) Mi a különbség a kettő között? (a nyelv.) **P**A magyar szöveg így kezdődik: *Ó, népeknek Megváltója...* Vajon benne van-e a ma használt énekeskönyvünkben is? Nézzétek, keressétek meg! (302. dicséret)Számoljunk csak utána! Ha a negyedik században keletkezett az ének szövege, akkor mióta éneklik a gyülekezetek? (~1700 éve) **Tanári magyarázat**Az, hogy a hasonló latin énekeket összegyűjtötték és rendszerezték Nagy Szent Gergely pápának köszönhető. Csodálatos, hogy ezeket az énekeket azóta is használják. **D**A pápa latin neve Gregorius, innen ered, hogy ezt az egyszólamú kultúrát gregoriánnak nevezik. A kottákra visszatérve pedig:amit az első kottaképen láttatok, a kottaképek legelső verziója: itt a vonalak és vesszők az énekesek vezetőjének mutatták, hogy hogyan halad a dallam, és azt miként mutassa. A későbbiekben viszont nem csak a kézmozdulatot, hanem már a hangokat is jelölték. Így kell ezeket elképzelni. **D**Összegezve tehát:Mi is a graduál? Dallam: gregoriánSzöveg: latin helyett MAGYAR nyelvű**D** Az óra lezárásaként énekeljük el még egyszer a tanult graduált! |  |  |  |
| 5perc | **Összefoglalás és ismétlés**Cél: A tanórán tanult ismeretek összefoglalása és ismétlése.  | A tanulók **visszacsatolnak** az órán látott és hallott ismeretanyagra és ismétlésképpen azokat **újrafogalmazzák**.  | **6.)****Ellenőrzés és értékelés**Nos, kíváncsi vagyok, hogy mennyi maradt meg ebből az órából- az óra során levetített diát újra fogjuk lapozni, azzal a különbséggel, hogy nem lesz hozzá szöveg- a Ti feladatotok a képekhez/videókhoz a megfelelő információt elmondani! **P** |  | - számítógép- kivetítő/digitális tábla |  |